google/wiki40b huggingface dataset:
Irlandskrøniken

Irlandskrøniken er det moderne navnet på en samling av kirkelige annaler som opptegner historiske hendelser i Irland fra år 432 til 911 e.Kr. Den utgjør den viktigste fortellingen for den tidligste irske historie.
Det eksisterer ingen kjente originaler til krøniken, men dens innhold er avledet fra et stort antall av opptegnelser for de individuelle år som opptrer i den samme rekkefølge og ordvalg i senere krøniker som fortsatte som et selvstendig manuskript for årene etter 911.

Formatet

Hendelsene er listet i egne notater under overskriften for hvert enkelt år. De fleste inntredener består av kun en eller to setninger, og noen år har kun en eller to notater. Vikingtoktet på klosteret Iona Abbey i 806 hvor hele befolkningen ble massakrert, er typisk nok opptegnet i all korthet: «Samfunnet på Iona ble drept av hedninger, det sekstiåtte». Antallet viser til de døde.

Forfatterskapet

Det finnes ingen direkte bevis på identiteten på forfatterne, men forskerne er sikre på at krøniken ble skrevet av annalister som arbeidet i kirker og klostre og at innholdet var tenkt for eklektiske lesere. Krøniken ble skrevet på forskjellige steder til ulik tid, det tidligste bevis for en av forfatterne er på Iona en gang etter 563, fortsatte inntil omtrent 642. Rundt 639 ble annen krønike begynt et annet sted og slått sammen med den på Iona en gang på den siste halvdelen av 600-tallet. Krøniken ble deretter fortsatt til omtrent år 740. Fra omtrent 740 og til 911 arbeidet krønikens annalister på det irske fastlandet, kanskje midt i området Brega (noen ganger Breagh), men også mulig i klosteret Clonard. Noen forskere tror at arbeidet kan ha blitt flyttet til Armagh på begynnelsen av 800-tallet, men dette er omdiskutert.
Etter 911 ble krøniken brukket i to hoveddeler, en i Armagh (og som ble inkludert i Ulster-annalene) og en i Clonmacnoise. De fleste overleverte kopier av krønikens opprinnelige innhold er avledet fra Clonmacnoise-krøniken.

Innholdet

Et stort antall av krønikens opptegnelser er nekrologer. Dødsfallets årsak var viktig for annalistene som en indikator for dødens «åndelige kvalitet», de følte eller mente at det indikerte om den døde vil gå til Himmelriket eller Helvete.
Etter 800 utgjør notiser av norrøne vikingtokt (som eksempelet over) et stort antall av opptegnelsene. Andre notat inkluderer observasjoner av astronomiske hendelser, som solformørkelsen som skjedde den 28. juni 512. Noen hendelser som skjedde utenfor Irland ble også opptegnet; i løpet av deler av 700-tallet og 800-tallet er dens kronologi for noen hendelser i England faktisk mer nøyaktig enn de samme opptegnelsene i Den angelsaksiske krønike.

Innarbeidelse av andre kilder

Krøniken gjorde bruk av Bedes Chronica Maiora og annalene til Marcellinus Comes, vanligvis ved å gjøre notater av kroning og dødsfall av engelske konger og bysantinske keisere. Disse innarbeidelsene har gitt forskerne viktige redskap for å identifisere uoverensstemmelser i krønikens datering.
Manjuyod

Manjuyod (Bayan ng Manjuyod) er en kommune på Filippinene. Kommunen ligger på øya Negros og tilhører provinsen Negros Oriental. Folkemengden var på 42 332 innbyggere ved folketellingen i 2015.
Ordenen for eksepsjonelle fortjenester

Ordenen for eksepsjonelle fortjenester (slovensk: Red za izredne zasluge) er en slovensk orden. Den ble innstiftet i 2004 til belønning av enestående innsats for fremme av Slovenias suverenitet, velstand, omdømme og framgang innen kultur, økonomi og vitenskap, i samfunnsliv og politikk. Ordenen rangerer etter Republikken Slovenias frihetsorden. Ordenen for eksepsjonelle fortjenester tildeles av Slovenias president. Den kan tildeles slovenere, så vel som borgere av andre land, samt institusjoner.

Inndeling

Ordenen for eksepsjonelle fortjenester har én klasse.

Insignier

Ordenstegnet for Ordenen for eksepsjonelle fortjenester er utformet som en medalje til å bære i brystbånd. Det er i 14 karat gull med hvit og lys blå emalje. Ordenstegnet består av et geometrisk mønster inspirert av Köttlach-kulturen, en tidlig kristen kultur på det som nå er slovensk grunn. Det har en nedvendt trekant i gull, hvorpå er lagt en blåemaljert sekskant med konkave sider og over dette igjen en hvitemaljert trikvetra. I midten av trikvetraen er det plassert en rosettslipt rubin. Ordenstegnene er utstyrt med løpenumre.
Ordenstegnet er opphengt i et trekantet bånd, som er gult med en smal rød midtstripe. Ordenen bæres på venstre side av brystet.

Tildeling

Ordenen for eksepsjonelle fortjenester kan tildeles slovenere og borgere av andre land, samt institusjoner og organisasjoner. Til utlendinger tildeles ordenen statsledere og andre framtredende politikere. Republikken Slovenias president tildeles ordenen fra det øyeblikk vedkommende er valgt.
Full Metal Jacket

Handling

I to deler får seeren følge rekrutten menig Joker/J.T Davis (Matthew Modine) og hans kamerater som nyinnrykkede marineinfanterister i helvetet på jord: Parris Island militærbase. Som befal får de den hårdføre gunnery sergeant Hartman (R. Lee Ermey). Man får også følge den udugelige og overvektige Gomer Pyle/Leonard Lawrence (Vincent D'Onofrio) som har det tøft i det nye miljøet og med et skrikende befal etter seg. Det ender med forferdelse.
Del 2. Vi befinner oss mitt i det krigsherjede Vietnam. Joker (Matthew Modine) har blitt forflyttet til Vietnam, men som krigskorrespondent under Tết-offensiven og blir sendt for å dekke slaget om Huế, og var kanskje ikke den kaldblodige soldat som han faktisk har forberedt seg til. Han opplever nye sider ved seg selv da det begynner å røyne på.

Om filmen

Filmen er dels basert på Gustav Hasfords bok Kort tid igjen som han begynte å skrive da han tjenestegjorde i Vietnam. Men visse scener er hentet fra Michael Herrs bok Reports, som er en sammenstilling av hans opplevelser som journalist under Vietnamkrigen. Mange av navnene i filmen er tatt fra folk som han tjenestegjorde sammen med. Halve filmen utspiller seg på en «Boot Camp» (rekruttskole), og andre halvdelen i Vietnam. Hele filmen, inklusiv Vietnam-scenene er innspilt i Storbritannia ettersom Kubrick hadde emigrert dit under oppveksten og spilte inn mange av sine kommende filmer der.
Hjerteskjold

Hjerteskjold er i heraldikken en betegnelse på et lite skjold som er plassert i midtpunktet på et annet og større skjold, for eksempel slik som i det danske og det svenske store riksvåpen (eller kongelige våpen).
Vanligvis brukes bare hjerteskjold i skjold som er oppdelt i flere felter. Farge- og figursammensetningen i hjerteskjoldet er gjerne våpenets eldste og/eller viktigste del, så som kongehusets slektsvåpen i Danmark og Sverige. Men hjerteskjoldets motiv kan også være valgt av andre grunner, slik som for eksempel skipet i hjerteskjoldet i det firedelte skjoldet til sjøhelten Cort Adeler. Det er hjerteskjold i noen få norske slektsvåpen, bant annet i en gren av slekten Kielland.
I de kompliserte fyrstevåpnene fra 1700- og 1800-tallene, kunne det være flere skjold lagt på hverandre, for å få med flere skjoldfelter og en viss rangordning. I de ekstreme tilfellene kunne det i bunnen være et hovedskjold, på dette et midtskjold, på dette igjen et hjerteskjold og så midt på det hele et lite «navleskjold».
I de heraldiske våpenbeskrivelsene, blasoneringene, blir hovedskjoldet beskrevet først og hjerteskjoldet (eventuelt navleskjoldet) sist.
Fra middelalderen kjennes segl og skjold der et lite skjold er hengt om halsen på et dyr, men dette blir til vanlig ikke kalt hjerteskjold.
Sayuri Yamaguchi

Landslaget

Sayuri Yamaguchi spilte 29 landskamper for Japans kvinnelandslag. Hun ble tatt ut i Japans tropp til VM i fotball 1991.
Ukaz

Ukaz (russisk: указ) er en forordning eller ett påbud, det vil si et direktiv fra det høyeste sjikt i en maktorganisasjon. Ordet benyttes mest om foreteelser i Russland, om påbud fra tsaren, fra Sovjetunionens øverste sovjet, eller (ifølge konstitusjonen fra 1993) fra presidenten.
Moosburggradualet

Moosburggradualet er et musikkhåndskrift fra 1360 fra det tidligere kollegiatstift i Moosburg i Bayern. Det oppbevares i Universitätsbibliothek München. Gradualets største betydning ligger i det at det ved siden av de vanlige liturgiske sanger også inneholder en rekke sanger ment for juletiden.
Blow Out

Handling

Jack Terri (John Travolta) står en sen nattetime og tar opp lydeffekter til en film. Plutselig ser han en bil kjøre i elven. Jack stuper i elven og klarer å redde en ung pike. Bilens fører er allerede druknet. Den druknede viser seg å være en mulig presidentkandidat. Jack blir deretter innviklet i en innfløkt sak med mye korrupsjon og kriminalitet. Selv blir han besatt av tanken på å løse mysteriet og gransker derfor sine lydopptak i håp om å finne ut mer.
Fiskeolje

Fiskeolje er olje fra fet fisk. Fisken akkumulerer oljen fra sin diett enten fra mikroalger eller fra annen fisk.
Fiskeolje anbefales i dietten på grunn av innholdet av omega-3 fettsyre, eicosapentaenosyre (EPA) og docosaheksaenosyre (DHA). Helsemyndighetene anbefaler å spise fisk en gang i uken og eventuelt tran som tilskudd til kosten.
Tanyderidae

Utseende

Middelsstore til ganske store (10- 40 millimeter), slanke mygg med lange bein, ligner småstankelbein (Limoniidae). Kroppen er lang og slank. Vingene er smale, vanligvis med mørke tverrbånd og et tydelig, rettvinklet bakhjørne (anal-lobe). 
Hodet er lite med små fasettøyne, men uten punktøyne (ocelli). Antennene består av 16-25 ledd, er forholdsvis korte og slanke. Munndelene er forlenget hos noen arter. 
Larvene er sylindriske med tydelig hodekapsel, og har tre par trådformede trakégjeller nær bakenden.

Levevis

Tanyderidae er ganske sjeldne mygg, og man vet lite om biologien deres. Larvene lever i vann, noen grupper lever fritt i vannet og andre i vasstrukken, råtten ved som ligger langs elvebreddene. Man finner sjelden de voksne dyrene, men når man finner dem kan de forekomme i store mengder.

Utbredelse

Tanyderidae er utbredt over store deler av verden men mangler i Europa og i de tropiske områdene. Det finnes arter i Nord- og Sør-Amerika, Asia og på en del øyer i Stillehavet.

En gammel gruppe

I dag er Tanyderidae en ganske artsfattig gruppe, men det kjennes forholdsvis mange fossiler av dem fra Jordas middelalder, tilbake til tidlig Jura. Det ser ut til at Tanyderidae i dag er rester av en gruppe av tovinger som var ganske stor i tovingenes "barndom".
American Austin Car Company

American Austin Car Company var en amerikansk produksjonsselsap med bånd til britiske Austin. Selskapet ble stiftet i 1929, og produserte biler fra 1930 til 1934. I 1934 begjærte selskapet seg konkurs.
Motorer og rammer ble importert fra britiske Austin. Karosserier ble produsert ved firmaet fabrikker i Detroit i Michigan og Butler i Pennsylvania. I løpet av fire år produserte selskapet rett under 20 000 biler. Mest kjent var Bantam, en av de første, kompakte bilene som ble masseprodusert i USA. En annen var American Austin.
I 1935 kjøpte Roy Evans opp konkursboet og reorganiserte virksomheten under navnet American Bantam. Produksjonen tok til igjen i 1937 og fortsatte ut 1941.
De første prototyp-Jeepene ble laget av American Bantam.
Hakim Ziyech

Landslaget

Han ble tatt ut i Marokkos tropp til VM i fotball 2018 i Russland.
Washington (Sussex)

Geografi

Landsbyen ligger ved foten av skråningen til kalksteinsområdet South Downs. Den anglikanske sognekirken er dedikert jomfru Maria. Det er en pub, Frankland Arms, en barneskole og et forsamlingshus med en tilstøtende idrettsplass. En liten grend ved navn Rock ligger i nord ved veien A283.

Historie

En bygdeborg ved navn Chanctonbury Ring, nå bestående av en ring med trær på toppen av South Downs, ligger ved grensen av sognet og nabosognet Wiston. Bygdeborgen er erklært som et «sted av særskilt vitenskapelig interesse» ved at det er en uvanlig skogslandtype på en kalksteinshøyde, noe som gir et habitat for mange arter, inkludert den beskyttede storsalamander, en svart eller mørk brun vannsalamander.
Den tidligste bebyggelse på stedet er datert til sen angelsaksisk tid. I et dokument fra 947 nevnes Wassingtune. I normannisk tid ble Washington del av eiendommen til herren av Bramber. Tidligere ble landsbyen både kirkelig og verdslig administrert sammen med Ashington, men kirkesognet ble delt i 1876 og den verdslige administrasjon ble delt i 1960.
Risør yrkeskole

Risør yrkesskole var en offentlig yrkesskole som ble opprettet i Risør i 1961. Tidligere hadde det holdt diverse yrkesfaglige kurs i byen. I 1966 ble det satt i gang bygging av en ny skole som omfattet en verkstedsbygning i to etasjer med grupperom, garderober, verksted, samt en klasseromsfløy og en administrasjonsfløy. Nybygget var tegnet av arkitektene Ugland & Thorne og stod ferdig til skolestart i august 1967. 
Skolen hadde i 1967 70 elever. 
Skolen ble i 1989 en del av Risør videregående skole.

Arkivet

Arkivet etter Risør yrkesskole befinner seg på  Aust-Agder museum og arkiv i Arendal. Arkivet inneholder inneholder møtebøker, kopibøker, journaler, saksarkiv, regnskap, foto og referansemateriell.
Arkivet inneholder også materiale fra AMO-senteret i Risør.
Pinsebevegelsen i Romania

Pinsebevegelsen i Romania teller flere hundre tusen medlemmer og er europas største i antall medlemmer. Fra slutten av 1990-tallet var nordmennene Frantz Johansen og Øystein Johansen engasjert i et arbeide blant kloakkbarna og sigøynere. Særlig var det hos sigøynere og fattige på landsbygda at pinsevekkelsen opplevde stor framgang. Mange ble frelst og i 1998 ble 272 mennesker døpt.

Bakgrunn

Pinsebevegelsen er en del av den større pinsevekkelsen. Åndsdåpen (dåpen i Den hellige ånd) fikk en radikal oppvåkning på begynnelsen av 1900-tallet. Den 1. januar 1901 falt Den hellige ånd på Agnes Ozman, og og hun regnes som «den første» som fikk denne opplevelsen i nyere tid.
Men det var i 1906 at pinsevekkelsen fikk en verdensvid gjennombrudd ved vekkelsen i Azusa street, Los Angeles. Den afroamerikanske pastoren William J. Seymour startet vekkelsesmøtene i april 1906 under navnet Apostolisk trosmisjon der tusener opplevde åndsdåpen. Til Europa kom pinsebevegelsen med den norske metodist presten Thomas Ball Barratt.
Qamdo

Qamdo (kinesisk: 昌都; pinyin: Chāngdū; Wade-Giles: Ch'āng-tū; Tibetansk: ཆབ་མདོ་་; Wylie: Chab-mdo) er et prefektur i Den autonome region Tibet.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Kinas riksvei 317 løper gjennom området. Den fører fra Chengdu i Sichuan til Nagqu i Tibet.
Ketil Hvoslef

Liv og virke

Han tok organisteksamen i 1962 med  bratsj som biinstrument ved Bergen Musikkonservatorium og studerte deretter i London (hos Thomas Rajna og Henri Lazarof), København og Stockholm, hvor han studerte komposisjon med Karl-Birger Blomdahl og Ingvar Lidholm.
Hvoslef underviste i hørelære, formlære og satslære ved Bergen Musikkonservatorium fra 1963 til 1979. Fra 1964 var han komponist på halv tid, og fra 1979 på full tid. Han har komponert 140-150 større og mindre verk for ulike sammensetninger og for mange sammenhenger.  Han har komponert for orkester, strykekvartett, klaver og orgel, og har laget filmmusikk og musikk for fjernsynsprogram.
Hvoslef debuterte som komponist i 1964 med Concertino for klaver og orkester. Av andre verker kan nevnes det symfoniske diktet Mi-Fi-Li, en rekke solokonserter for klaver, trompet, kontrabass, to for fiolin, fagott og to for cello, en dobbeltkonsert for fløyte og gitar, en trippelkonsert for fiolin, cello og piano, en konsert for saksofonkvartett og orkester, samt store orkesterverk som Concertino for orkester, Antigone og Il compleanno, skrevet til Bergen Filharmoniske Orkesters 220-årsjubileum.
Av kammermusikken kan nevnes viktige verk som Kvartoni, Klarinettkvintett, Sekstett for fløyte og slagverkere, Serenata perarchi og Strykekvartett nr. III. Verklisten omfatter også en rekke verker for soloinstrumenter, bl.a.fem større orgelverk, og musikk for scenen og TV-produksjoner deriblant operaen Barabbas.
Eva von Hanno

Biografi

Hun er utdannet ved Statens håndverk- og kunstindustriskole og Statens teaterhøgskole, samt
Dramatiska institutet i Stockholm.  Hennes debut kom i oppsetningen Cabaret (Den Nationale Scene, 1968). Ansatt ved Fjernsynsteatret 1969–72, der hun leverete gnistrende samspill med Gisle Straume i Ionescos Privattimen (1970). Opptrådte på Nationaltheatret 1972–74, senere frilans. Har på scenen bl.a. spilt Miriam i Agnes av Kent Andersson og flere roller i Bjørg Viks To akter for fem kvinner og Sorgenfri. Har turnert med enkvinnesforestillingen Oda – saaatans kvinne som Oda Krohg (fra 1988) og monologen Christian – fandens mannfolk! (fra 2000) som Christian Krohg. 1991 gjestet hun Sogn og Fjordane Teater i tittelrollen i Willy Russels Shirley Valentine. Av filmroller kan nevnes Balladen om mestertyven Ole Høiland (1970), Høvdingen (1984) og Amorosa (1986).
Hun er også kunstmaler, med debut i 1981.
BNS «Bangabandhu» (F25)

Historie

Skipet er oppkalt etter lederen blant grunnleggerne av Bangladesh, Sheikh Mujibur Rahman, som populært blir omtalt med ærestittelen Bangabandhu («Bengals venn»). Kjølen ble strukket 11. mars 1998 ved verftet Daewoo Shipbuilding & Marine Engineering i Sør-Korea, og skipet ble satt inn i tjeneste for den bangladeshiske marinen den 20. juni 2001.
Den 13. februar 2002 ble BNS «Bangabandhu» midlertidig tatt ut av tjeneste for å gjennomgå ulike reparasjoner som var dekket av garantien, og skipet ble overført til reserveflåten som fregatten «DW 2000-H». Skipet lå ved kai fram til 13. juli 2007, da det igjen ble satt inn i tjeneste, men denne gang som BNS «Khalid Bin Walid». I 2009 ble skipet omdøpt nok en gang og fikk nå det opprinnelige navnet BNS «Bangabandhu». Skipet ble tatt inn som nasjonal standard den 29. august 2013.
I mars 2014 ble BNS «Bangabandhu» og BNS «Umar Farooq», etter anmodning fra malaysiske myndigheter, satt inn i letingen etter det savnede passasjerflyet Malaysia Airlines Flight 370 i Bengalbukta.
Mormor og de åtte ungene (film)

Handling

Mormor og de åtte ungene er historien om Mona på 7 år og familien hennes som får overrakselsesbesøk av Mormor som i all hemmelighet har reist fra gamlehjemmet. Så blir familiens lastebil borte - og sammen legger Mona og Mormor ut på tur i byen, på jakt etter tyven.

Om filmen

Mormor og de åtte ungene er inspirert av Anne Cath Vestlys populære barnebøker med samme navn. FIlmen er laget som en musikal og skuespillerne synger flere låter i filmen. Komponistene Kate Havnevik, Stein Johan Grieg Halvorsen, Eyvind Andreas Skeie og Nils Petter Mørland skrev alle låtene til filmen. Nils Petter Mørland skrev sang tekstene. Sangene ble spilt inn med Stavanger Symfoniorkester og utgitt på CD i forkant av filmen. Musikken ble nominert til Kanonprisen.
Filmen hadde et budsjett på drøyt 10 millioner kroner.
Paper Maché

«Paper Maché» er en sang skrevet av Burt Bacharach og Hal David som ble spilt inn og gitt ut på singel med Dionne Warwick i 1970. Sangen ble også gitt ut på albumet I'll Never Fall in Love Again senere samme år.
Wenche Myhre spilte inn sangen og ga den ut på albumet Som… en lekende vind i 1970. Den norske teksten er skrevet av Eric Aster. På norsk ble sangen kalt En verden av blått.
Karl Fredrik av Jülich-Kleve-Berg

Karl Fredrik (født 28. april 1555 i Kleve i Tyskland, død 9. februar 1575 i Roma) var arveprins av De forente hertugdømmene Jülich-Kleve-Berg. Gjennom sin tidlige død av kopper under en kavalersreise til Roma har han satt dype spor i historien. Med hans død var huset Jülich-Kleve-Bergs dystre ende beseglet.
Karl Fredriks oppdrager Stephanus Winandus Pighius satte med Hercules Prodicius et berømt litterært minnesmerke over Karl Fredrik. Hercules Prodicius ble den første reiseføreren for Italia.
Karl Fredrik var en vital, høyt intelligent og livsglad ung mann. Hadde han ikke dødd hadde ikke den jülich-kleviske arvefølgestrid brutt ut, Preussen hadde ikke fått fotfeste ved Rhinen og Europakartet hadde sett annerledes ut. Karl Fredrik ble æret av et enormt følge og ble bisatt i den tyske nasjonalkirken i Roma, Santa Maria dell'Anima. Han fikk en praktfull æresgrav tegnet av sin oppdrager Pighius.
Asbel Kiprop

Idrettskarriere

Kiprops gjennombrudd kom i 2007 da han vant VM-gull i terrengløp for juniorer. Samme år deltok han i VM 2007 i Osaka, der han løp 1.500 meter og kom på fjerdeplass. I 2008 deltok Kiprop i det afrikanske mesterskapet der han vant bronsemedalje på 800 meter og kom på fjerdeplass på 1.500 meter. Han vant også 1.500 meter under Golden League-stevnet i Roma i 2008. 
Han deltok videre ved Sommer-OL 2008, der han noe overraskende vant sølv, bak Rashid Ramzi. Flere måneder senere, 29. april 2009 ble det kjent at Ramzi hadde avgitt positiv dopingprøve under OL i Beijing. I november 2009 besluttet IOK å diskvalifisere Ramzi for doping og Kiprop, som kom på andreplass, ble olympisk mester på 1500 meter.

Dopingsak

Den 2. mai 2018 ble det kjent at Kiprop hadde testet positivt for bruk av EPO, i en dopingtest utenfor konkurranse 27. november 2017. Den positive dopingtesten ble senere bekreftet av IAAF. Den 20. april 2019 besluttet Athletics Integrity Unit å utestenge Kiprop fra friidrett i fire år.
Typologi (arkeologi)

Seriasjon

En videreutvikling av den typologiske sekvensen er seriasjon, hvor større samlinger av funn settes inn i kronologier eller serier. Innenfor seriasjon finnes det igjen to metoder. 
I kontekstuell seriasjon er det tidsrommet stilen var i bruk som styrer serien. En pionér innenfor denne typen seriasjon var den britiske arkeologen William Flinders Petrie som på 1800-tallet brukte metoden for å sortere og datere graver i Diospolis Parva i Egypt.   
En annen variant er frekvensiell seriasjon. Her dokumenteres og sorteres det proporsjonale antallet, altså frekvensen, av en stilart. Det antas at en stilart gradvis blir mer populær over tid, til dens popularitet når en topp for så å gradvis forsvinne. En annen antakelse er at en stilart som er populær på en lokalitet vil være like populær på en annen. På denne måten kan funnsammensetninger settes i sekvenser slik at de som er like alltid er sammen.
Gressenkemannen

Gressenkemannen (originaltittel: The Seven Year Itch) er en komedie fra 1952, skrevet av den amerikanske dramatikeren og manusforfatteren George Axelrod. Det handler om en mann som har vært lykkelig gift i sju år, men som fristes av en annen kvinne når han er alene hjemme en sommer. Teaterstykket hadde premiere på Fulton Theatre på Broadway 20. november 1952. Det var regissert av John Gerstad og hadde Vanessa Brown og Tom Ewell i hovedrollene. Produksjonen ble avsluttet 13. august 1955, etter 1141 forestillinger. Filmen Gresskar i nød (1955) er basert på teaterstykket. Ewell gjentok sin rolle, mens den kvinnelige hovedrollen ble spilt av Marilyn Monroe.
I Norge ble stykket oversatt av Karl-Ludvig Bugge og premieren fant sted ved Centralteatret i Oslo 9. august 1955, med musikk komponert av Sverre Bergh.
Tetroplon

Utseende

En middelsstor, lang og slank, blank, brunrød trebukk, dekkvingenes bakre halvdel mørkere. Antennene er tynne og betydelig lengre enn kroppen. Pronotum er sylindrisk, minst dobbelt så langt som bredt. Dekkvingene er jevnbrede, bakerst trukket ut til en spiss.

Utbredelse

Slekten er vidt utbredt i den sørlige delen av Sør-Amerika, fra Peru og sørover.
Lille Neva

Lille Neva (Малая Нева) er en arm av elva Neva. Lille Neva begynner ved Vasilij-øyas østre tupp, som deler Neva i Store Neva til venstre og Lille Neva til høyre, i forhold til elvens retning. Lille Neva strekker seg over 4,3 km, med en bredde fra 200 til 400 meter og en dybde på opptil 7 meter, før den munner ut i Nevabukten. Elva har en gjennomsnittlig vannføring på 475 kubikkmeter per sekund, og har to armer: Smolenka og Zhdanovka
Det er to broer over Lille Neva: Birzjevoj-broen og Tutsjkov-broen
John Xantus de Vesey

John Xantus de Vesey (født 5. oktober 1825 i Csokonya i keiserdømmet Østerrike, død 13. desember 1894 i Budapest i Østerrike-Ungarn) var en ungarsk zoolog, som levde et omskiftende liv på flere kontinenter. Han het egentlig Xántos János, men tok navnet de Vesey for å virke mer aristokratisk.
Etter å ha deltatt i det ungarske opprøret i 1848-49 måtte han flykte, og endte opp i USA. Her tjenestegjorde han i den amerikanske hæren, og ble interessert i zoologi.